POMPUI ยันไม่ได้รับผลกระทบจากการใช้ม.44 แก้ไขประมงผิดกฎหมาย
POMPUI ยันไม่ได้รับผลกระทบจากการใช้ม.44 แก้ไขประมงผิดกฎหมาย
7 ส.ค. 2558

นายสุรินทร์ โตทับเที่ยง ประธานเจ้าหน้าที่บริหาร บริษัท ผลิตภัณฑ์อาหารกว้างไพศาล จำกัด (มหาชน) หรือ POMPUI เปิดเผยว่า บริษัทฯ ไม่ได้รับผลกระทบจากการใช้มาตรา 44 เพื่อแก้ไขประมงผิดกฎหมาย เนื่องจากมีการเก็บสต๊อกวัตถุดิบไว้ล่วงหน้าในปริมาณที่เพียงพอ และเชื่อว่าสถานการณ์จะกลับสู่ภาวะปกติในอีก 1-2 เดือนข้างหน้า
ส่วนสถานการณ์ของบริษัทยังเป็นไปด้วยดีไม่ได้รับผลกระทบจากภาวะเศรษฐกิจชะลอตัว โดยยอดขายในเดือน ก.ค.ที่ผ่านมาขยายตัวเพิ่มขึ้นราว 15% ขณะที่ใช้กำลังการผลิตแล้ว 70%
ปัจจุบันสินค้าของบริษัทฯ ส่วนใหญ่จะขายในประเทศเป็นหลัก แต่จะส่งออกในแบรนด์ของตัวเองเพียง 15% เท่านั้น